Nikolass Latifi

Nikolass Daniels Latifi (; dzimis  Monreālā) ir Kanādas autosportists, kurš šobrīd (2022) piedalās Formula 1 sacīkstēs, pārstāvot Williams komandu.

Ar kartingu sācis nodarboties relatīvi vēlu, 13 gadu vecumā. 2012. gadā pārgājis uz formulu sacensībām, piedaloties dažādās junioru formulu sērijās. No 2015. gada līdz 2019. gadam startējis Formula 2 sacensībās (kas līdz 2016. gadam bija zināmas kā GP2 sērija), 2019. gada sezonā izcīnot 2. vietu kopvērtējumā.

2016. gada sezonā Latifi kļuva par Formula 1 komandas Renault testu pilotu. 2018. gada sezonā viņš kļuva par Force India testu un rezerves pilotu, sezonas gaitā piedaloties piecos piektdienu testos. 2019. gada sezonā Latifi pievienojās Williams komandai kā testu un rezerves pilots, sezonas gaitā piedaloties sešos piektdienu testos.

2020. gada sezonā Latifi kļuva par pilnvērtīgu Formula 1 pilotu, Williams komandā aizstājot Robertu Kubicu. COVID-19 pandēmijas ietekmētajā sezonā Latifi debitēja , kur viņš kvalificējās 20. vietā, bet pēc 9 dalībnieku izstāšanās finišēja 11. vietā. 11. vietu viņš guva vēl divās sacīkstēs, sezonu, tāpat kā visa Williams komanda, pabeidzot bez punktiem, kopvērtējumā ieridojoties 21. vietā. Williams saglabāja Latifi 2021. gada sezonā.  pēc haosa un vairākām avārijām viņš no 18. vietas startā pacēlās uz 3. vietu, kurā aizvadīja lielu daļu sacīkstes, beigās gan finišējot 8. vietā, pēc sacīkstes beigām tiekot paaugstināts uz 7. vietu pēc Sebastiāna Fetela diskvalifikācijas. Tie bija Latifi pirmie punkti viņa Formula 1 karjerā. Punktus viņš guva arī nākamajā sacīkstē, lietus dēļ stipri saīsinātajā Beļģijas Grand Prix ierindojoties 9. vietā. Kopvērtējumā Latifi sezonu noslēdza 17. vietā ar 7 punktiem.

Latifi Williams komandā pavadīja trīs sezonas. 2022. gada sezonas beigās komandu pameta, kad viņa vietā stājās F2 sacīkšu braucējs Logans Sardžents.

2023. gada 18. jūlijā Latifi paziņoja, ka no 2023. gada augusta uzsāks mācības Londonas Biznesa skolā, tādējādi vismaz uz laiku pārtraucot savu sacīkšu karjeru.

 Formula 1 rezultāti 

 Sacīkstes treknrakstā sāktas no pirmās starta pozīcijas.
 Sacīkstēs slīprakstā ir uzrādīts ātrākais apļa laiks.

 Gads Komanda Šasija Dzinējs 1 2 3 4 5 6 7 8 9 10 11 12 13 14 15 16 17 18 19 20 2122 Vieta Punkti  Sahara Force India F1 Team Force India VJM11 Mercedes M09 EQ Power+ 1.6 V6 t AUS BHR CHN AZE ESP MON CAN FRA AUT GBRGER HUN – –Racing Point Force India F1 Team BEL ITA SIN RUS JPN USA MEX BRA ABUROKiT Williams RacingWilliams FW42Mercedes M10 EQ Power+ 1.6 V6 t AUS BHR CHN AZE ESP MON CAN |FRA AUT GBR GER HUN BEL ITA SIN RUS JPNMEXUSABRA ABU  –  –Williams RacingWilliams FW43Mercedes M11 EQ Performance  1.6 V6 t AUT STY  HUN  GBR  70A  ESP  BEL  ITA  TUS  RUS  EIF POR  EMI  TUR BHR  SKH  ABU  21. 0  Williams Racing Williams FW43B Mercedes M12 E Performance1.6 V6 tBHR EMI POR ESP MON AZE FRA STY AUT GBR HUN BEL NED ITA RUS TUR USA MXC SAP QAT SAU ABU  17. 7
 Nefinišēja, bet tika klasificēts, jo veica vairāk kā 90% no sacīkstes.

 Par sacīksti tika piešķirti puse no punktiem, jo tika veikts mazāk par 75% no plānotā sacīkstes garuma.

 Atsauces 

 Ārējās saites 

 Oficiālā mājaslapa
 Twitter profils

Kategorija:1995. gadā dzimušie
Kategorija:Formula 1 piloti
Kategorija:Kanādas autosportisti
Kategorija:Monreālā dzimušie